Kasterolie | Dion se gedagtes
Kan jy glo dat jou gewone ou kasterolie waarvan kinders gruwelstories oorgehou het, in seep gebruik kan word?
Baie seepmakers wat kasterolie in hul seep gebruik hou vas by sy effektiewe toevoeging tot 'n ryk skuim en sy goeie bevogtigheidsvermoë tot die eindproduk. Kasterolie versnel ook verseping tot 'n punt waar jy versigtig moet wees as jy 'n menger gebruik om jou mengsel te roer. Dit kan dalk net verseep terwyl jy nog meng en so vinnig stol dat jy dit nie in jou gietvorms kan gooi nie!
Hier is so paar eienskappe van kasterolie:
Borrel-skuim – Ja!
Skoonmakend – Gemiddeld na sag
Kondisionerend – Ja!
Hou in gedagte dat jy nie 'n groot hoeveelheid kasterolie in jou mengsel nodig het om die voordele in jou seep te beleef nie. Inteendeel, te veel kasterolie sal veroorsaak dat jou seep sag en taai is – jy wil nie stort met 'n taai koek seep nie! Ek sal voorstel dat jy kasterolie in persentasies van tussen 5 en 10% van jou totale mengsel gebruik. Gebruik baie min om te supervet, so 10-15ml sal genoeg wees in 'n 3kg mengsel. Onthou die taaiheid!